
ส.อบต.หมู่ที่  9    ลาป่วย
ผู้ลาออกจากสมาชิกสภา

1.  นายยุทธพล          วรินทรเวช

ส.อบต.หมู่ที่    5

เริ่มประชุมเวลา     09.30 น.
เรื่องก่อนระเบียบวาระการประชุม
	นางสุชาดา  ทองคงแก้ว
เลขานุการสภาฯ
	เรียนท่านประธานสภาองค์การบริหารส่วนตำบลกะหรอ
ท่านนายกองค์การบริหารส่วนตำบลกะหรอ  คณะผู้บริหาร  
สมาชิกสภาองค์การบริหารส่วนตำบลกะหรอ  ท่านกำนัน
ท่านผู้ใหญ่บ้าน  ท่านประธานประชาคม  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยวิสามัญ  สมัยที่ 2 
ประจำปี  2558  ขณะนี้มีสมาชิกสภาองค์การบริหารส่วนตำบล
กะหรอ   มาลงชื่อจำนวน    15        ท่าน  ถือว่าครบองค์ประชุม  
ขอเรียนเชิญท่านประธานสภาองค์การบริหารส่วนตำบลกะหรอ
ได้จุดธูป -  เทียน  บูชาพระรัตนตรัยต่อไป      เชิญค่ะ


	นายสานนท์  หีดเสน ประธานสภาฯ
	(จุดธูป  - เทียน  บูชาพระรัตนตรัย)


	นางสุชาดา  ทองคงแก้ว
เลขานุการสภาฯ
	เรียน  ท่านประธานสภาองค์การบริหารส่วนตำบลกะหรอ 
ก่อนการประชุมสภาองค์การบริหารส่วนตำบลกะหรอ ดิฉันขออ่าน ประกาศอำเภอนบพิตำ เรื่อง  กำหนดประชุมสภาองค์การบริหารส่วนตำบลกะหรอ    สมัยวิสามัญ  สมัยที่ 2  ประจำปี  2558  
ด้วยนายกองค์การบริหารส่วนตำบลกะหรอ แจ้งว่ามีความจำเป็นจะต้องขอความเห็นชอบการโอนเงินงบประมาณรายจ่ายประจำปีงบประมาณ พ.ศ. 2558 ขององค์การบริหารส่วน          ตำบลกะหรอตามระเบียบกระทรวงมหาดไทย ว่าด้วยวิธีการงบประมาณของ อปท. พ.ศ. 2541 และที่แก้ไขเพิ่มเติมและขอความเห็นชอบจ่ายขาดเงินสะสมตามระเบียบกระทรวงมหาดไทยว่าด้วยการรับเงินการเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติม ต่อสภาองค์การบริหารส่วนตำบลกะหรอ แต่เนื่องจากขณะนี้ไม่อยู่ในประกาศกำหนดประชุมสภาองค์การบริหารส่วนตำบลกะหรอ สมัยสามัญ ประจำปี 2558จึงขอเปิดประชุมสภาองค์การบริหารส่วนตำบลกะหรอ  สมัยสามัญ ประจำปี 2558จึงขอเปิดประชุมสภาองค์การบริหารส่วนตำบลกะหรอ สมัยสามัญ สมัยที่2 ประจำปี 2558
     อำเภอพิจารณาแล้ว อาศัยอำนาจตามความในมาตรา55 แห่งพระราชบัญญัติสภาตำบลและองค์การบริหารส่วนตำบล    พ.ศ.2537 แก้ไขเพิ่มเติมถึง (ฉบับที่5) พ.ศ.2546 จึงให้เรียกประชุมสภาองค์การบริหารส่วนตำบลกะหรอและกำหนดประชุมสภาองค์การ
บริหารส่วนตำบลกะหรอสมัยวิสามัญ สมัยที่ 2ประจำปี 2558 มีกำหนด 15 วันนับตั้งแต่วันที่ 9 เมษายน พ.ศ. 2558           เป็นต้นไป
     จึงประกาศให้ทราบโดยทั่วกับประกาศ ณ.วันที่ 1 เมษายน พ.ศ. 2558 ลงชื่อ นายพัลลภ สิงห์ทอง  นายอำเภอถ้ำพรรณรารักษาการในตำแหน่ง  นายอำเภอนบพิตำในโอกาส ขอเรียนเชิญท่านประธานสภาองค์การบริหารส่วนตำบลกะหรอได้ดำเนินการประชุมตามระเบียบวาระต่อไป เชิญค่ะ      


	นายสานนท์  หีดเสน
ประธานสภาฯ
ระเบียบวาระ  ที่ 1
ระเบียบวาระที่ 2   
	ครับ ขอสวัสดีทุกท่านนะครับ คณะผู้บริหารท่านสมาชิกผู้ทรงเกียรติ ท่านกำนัน ท่านผู้ใหญ่บ้าน ท่านประธานหมู่บ้านและผู้เข้าร่วมประชุมทุกท่านครับ  ครับ ขอสวัสดีปีใหม่ไทยนะครับ  ทุกท่านก็คงได้เที่ยวกับครอบครัว  ในวันสงกรานต์อย่างสนุก นะครับและขอขอบคุณทุกท่าน ที่เข้าร่วมรับฟังการประชุมในครั้งนี้ ซึ่งสำหรับวันนี้เป็นการประชุมสภาสมัยวิสามัญ  สมัยที่ 2  ประจำปี 2558    ครับสำหรับระเบียบวาระการประชุม มีดังนี้
ระเบียบวาระที่ 1   เรื่องที่ประธานแจ้งให้ที่ประชุมทราบ
ระเบียบวาระที่ 2  เรื่องรับรองรายงานการประชุมสมัยสามัญ              
                        สมัยที่ 1 ประจำปี  พ.ศ. 2558
ระเบียบวาระที่ 3  เรื่องเพื่อพิจารณา
                        1. พิจารณาแก้ไขเปลี่ยนแปลง คำชี้แจงงบประมาณรายจ่ายประจำปี                    งบประมาณ พ.ศ. 2558
                        2. พิจารณาโอนตั้งจ่ายรายการใหม่สมทบเพื่อก่อสร้าง ศูนย์พัฒนาเด็กเล็ก
                      3. พิจารณาอนุมัติจ่ายขาดเงินสะสมทบเพื่อก่อสร้าง  ศูนย์พัฒนาเด็กเล็ก
                        4. พิจารณาคัดเลือก สมาชิกสภาจำนวน 3 ท่าน  เป็นคณะกรรมการ    
พัฒนา
                        5. พิจารณาคัดเลือกสมาชิกสภา  จำนวน 3 ท่านเป็นคณะกรรมการติดตามประเมินผลแผน
                        6. พิจารณาคัดเลือกสมาชิกสภาเป็นกรรมการกองทุนหลักประกันสุขภาพแทน นายยุทธพล  วรินทรเวช
                        7. พิจารณาคัดเลือกสมาชิกสภาเป็นคณะกรรมการตรวจรายงานการประชุม แทนนายยุทรพล วรินทรเวช
ระเบียบวาระที่ 4  เรื่องอื่นๆ
เรื่องที่ประธานแจ้งให้ที่ประชุมทราบ
-  การขอลาออกจากตำแหน่งสมาชิกการขอลาออกจากตำแหน่งสมาชิกสภาองค์การบริหารส่วนตำบลกะหรอของ นายยุทธพล  วรินทรเวช  สมาชิกอบต.หมู่ที่ 5 ตั้งแต่ 4 ก.พ. 2558 ซึ่งรับทราบการลาออกจากตำแหน่งและพ้นจากตำแหน่งสมาชิก สภาองค์การบริหารส่วนตำบลกะหรอ ตั้งแต่ 4 ก.พ  2558 เป็นต้นไป
-  การขอลาป่วยของนางวัชรีวรรณ     ช้างนิล   เพื่อเข้าโรงพยาบาลรักษาดวงตา
เรื่องรับรองรายงานการประชุมสมัยสามัญ    สมัยที่ 1 ประจำปี พ.ศ. 2558   เมื่อวันที่   11  กุมภาพันธ์     2558
ครับ   สำหรับบันทึกรายงานการประชุม ผมได้แจกให้กับสมาชิกทุกท่าน  แล้วนะครับ ผมขอเวลาท่าสมาชิกเพื่อดูเอกสารประมาณ 5 นาที นะครับ เพื่อทำความเข้าใจในรายละเอียดของเอกสารนะครับ  เชิญครับ   ครับ สมาชิกทุกท่านทำความเข้าใจแล้วนะครับ ไม่ทราบว่าสมาชิกท่านใด ต้องการแก้ไข เปลี่ยนแปลง  เพิ่มเติม ข้อความอะไรบ้างเชิญได้ครับ


	นายเสรี บุญยเกียรติ
 ส.อบต.หมูที่  1 
	            เรียนท่านประธานสภาที่เคารพ สมาชิกผู้ทรงเกียรติ    คณะผู้บริหารที
รัก และผู้เข้าร่วมประชุมทุกท่านครับ  กระผมนายเสรี  บุญยเกียรติ  ส.อบต. ม.1 กระผมขอแก้ไข  ข้อความหน้าที่ 11 บรรทัด 10จากข้อความเดิม “ ผมติดต่อกับสมาชิก หมู่ที่ 7 ด้วย แล้วเขาบอกว่า อบจ. มาเครื่องตบมา”    แก้ไขเป็นข้อความใหม่ว่า “ผมติดต่อกับสมาชิก  หมู่ที่ 7 ด้วย ทางเจ้าหน้าที่ อบต.แจ้งว่า ได้ยืมเครื่องตบ มาจาก อบจ.”หน้าที่ 15 จากข้อความเดิม  “แต่ส่วนของ  อบจ.  เรามีเครื่องมือหนัก”   แก้ไขเป็นข้อความใหม่ว่า  “แต่ส่วนของ  อบจ.  เขามี  เครื่องมือหนัก” ขอบคุณครับ


	นายสานนท์  หีดเสน
 ประธานสภาฯ

	เสน       ครับ  ขอบคุณครับสมาชิกหมู่ที่ 1 มากครับสำหรับการแก้ไข  ข้อความ
นะครับ   ครับ ไม่ทราบว่าสมาชิกท่านอื่นต้องการ เปลี่ยนแปลงแก้ไข  หรือเพิ่มเติมอะไรอีกบ้างครับ  เมื่อไม่มีก็ถือว่าที่ประชุม รับรองรายงานการประชุม  นะครับ      

	ระเบียบวาระที่ 3   
	เรื่องเพื่อพิจารณา
3.1  พิจารณาแก้ไขเปลี่ยนแปลง  คำชี้แจงงบประมาณรายจ่ายประจำปี  งบประมาณ  พ.ศ. 2558
เรื่อง  ขอแก้ไขเปลี่ยนแปลงคำชี้แจงงบประมาณรายจ่าย  ประจำปีงบประมาณ พ.ศ. 2558  

1.เรื่องเดิม
1.1 ตามข้อบัญญัติงบประมาณรายจ่ายประจำปีงบประมาณพ.ศ. 2558 แผนงานเคหะและ
ชุมชนงานไฟฟ้าถนน งบลงทุน หมวดค่าที่ดินและสิ่งก่อสร้าง ประเภท ค่าที่ดินและสิ่งก่อสร้าง
 ประเภท ค่าก่อสร้างสิ่งสาธารณูปการ  โครงการก่อสร้างถนน คสล.สายป้าเผ็ด-คลองหมื่นซอ
 หมู่ที่5 หน้าที่17/23 ตั้งไว้ 121,500. บาท
2.ข้อเท็จจริง
ตามข้อบัญญัติงบประมาณรายจ่ายประจำปีงบประมาณ พ.ศ. 2558 ได้ตั้งงบประมาณไว้แล้ว
แผนงานเคหะและชุมชน  งานไฟฟ้าถนน  งบลงทุน  หมวดค่าที่ดินและสิ่งก่อสร้าง ประเภทค่า
ก่อสร้างสิ่งสาธารณูปการ โครงการก่อสร้างถนน คสล.สายป้าเผ็ด-คลองหมื่นซอ หมู่ที่ 5 
หน้าที่17/23 ตั้งไว้ 121,500.- บาทเมื่อทำการตรวจสอบปรากฏว่าในส่วนของรายละเอียด
ในโครงการก่อสร้างโครงการก่อสร้างถนน คสล.สายป้าเผ็ด-คลองหมื่นซอได้พิมพ์ข้อความตก
หล่นไป โดยไม่ได้ระบุความหนาของถนน  สำนักงานปลัดองค์การบริหารส่วนตำบลกะหรอ  มี
ความจำเป็นต้องแก้ไขคำชี้แจงงบประมาณรายจ่ายประจำปี พ.ศ.2558 ดังนี้
เดิม  แผนงานเคหะและชุมชน  งานไฟฟ้าถนน  งบลงทุน  หมวดค่าที่ดินและสิ่งก่อสร้าง 
ประเภท ค่าก่อสร้างสิ่งสาธารณูปการ โครงการก่อสร้างถนน คสล.สายป้าเผ็ด-คลองหมื่นซอ 
 หมู่ที่ 5
- โครงการก่อสร้างถนน คสล.สายป้าเผ็ด-คลองหมื่นซอ  หมู่ที่ 5          ตำบลกะหรอ อำเภอนบพิตำ จังหวัดนครศรีธรรมราช โดยทำการก่อสร้างถนน คสล.สายป้าเผ็ด-คลองหมื่นซอ ผิวจราจรกว้าง 4.00 เมตรระยะทาง 50 เมตรหรือพื้นที่ คสล.  ไม่น้อยกว่า200 ตร.ม
ไหล่ทางสองข้ามถมด้วยดินถมและหินคลุกเฉลี่ยข้างละ 0.50 เมตร  และทำการเรียงหินยาแนวไม่น้อยกว่า 21 ตร.ม.  ตามแบบแปลนขององค์กรปกครองท้องถิ่นองค์การบริหารส่วนตำบล     กะหรอ พร้อมติดตั้งป้ายประชาสัมพันธ์โครงการจำนวน 1 ป้าย (ปรากฏในแผนพัฒนาปี 2558หน้า 86)
แก้ไขเป็น  แผนงานเคหะและชุมชน  งานไฟฟ้าถนน  งบลงทุนหมวดค่าที่ดินและสิ่งก่อสร้าง
ประเภท  ค่าก่อสร้างสิ่งสาธารณูปการโครงการก่อสร้างถนน คสล.สายป้าเผ็ด-คลองหมื่นซอ 
หมู่ที่ 5
-โครงการก่อสร้างถนน คสล.สายป้าเผ็ด-คลองหมื่นซอ  หมู่ที่ 5ตำบลกะหรอ อำเภอนบพิตำ
 จังหวัดนครศรีธรรมราช  โดยทำการก่อสร้างถนน คสล. สายป้าเผ็ด-คลองหมื่นซอ  ผิวจราจร
กว้าง 4.00 เมตร  ระยะทาง 50 เมตร หนา 0.15 เมตร หรือพื้นที่ คสล.  ไม่น้อยกว่า
200 ตร.ม.  ไหล่ทางสองข้ามถมด้วยดินถมและหินคลุกเฉลี่ยข้างละ 0.50 เมตร และทำการ
เรียงหินยาแนวไม่น้อยกว่า  21  ตร.ม.  ตามแบบแปลนขององค์กรปกครองท้องถิ่นองค์การ
บริหารส่วนตำบลกะหรอ พร้อมติดตั้งป้ายประชาสัมพันธ์โครงการจำนวน 1 ป้าย 
(ปรากฏในแผนพัฒนาปี 255 8 หน้า 86)ไม่ทราบว่า  มีสมาชิกท่านใด  จะสอบถามรายละเอียดตามที่ได้แจ้งให้รับทราบ  เชิญได้ครับเมื่อไม่มีผมจะขอมติที่ประชุมนะครับ  สมาชิท่านใดเห็นสมควร  แก้ไขเปลี่ยนแปลง คำชี้แจงงบประมาณรายจ่ายประจำปีงบประมาณ  พ.ศ. 2558  โปรดยกมือครับ  ขอบคุณครับ

	นายสานนท์  หีดเสน
นายกอบต.ฯ
	ต่อไปขออนุมัติ โอนเงินตั้งจ่ายรายการใหม่  ขอเชิญท่านนายก ครับ

	นายมนัสพงค์  สุทธิเดช
นายกฯ
	เรียนทานประธานสภาที่เคารพ  สมาชิกผู้ทรงเกียรติ และผู้เข้าร่วมประชุมทุกท่าน กระผมนาย
มนัสพงค์  สุทธิเดช  นายก อบต.กะหรอ
3.2   พิจารณาโอนตั้งจ่าย  รายการใหม่  สมทบเพื่อก่อสร้างศูนย์พัฒนาเด็กเล็ก
เรื่อง ขออนุมัติโอนเงินตั้งจ่ายรายการใหม่
1.เรื่องเดิม
1.1 ตามข้อบัญญัติงบประมาณรายประจำงบประมาณ พ.ศ. 2558แผนงานเคหะและชุมชน
งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการ
ก่อสร้างถนน คสล.สายนาโพธิ์-บ้านป้ากี่ หมู่ที่ 4 ตั้งไว้ 528,300.-บาท คงเหลือ
งบประมาณ 3,300.-บาท
1.2 ตามข้อบัญญัติงบประมาณรายจ่ายประจำปีงบประมาณ พ.ศ. 2558แผนงานเคหะและ
ชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการ
ก่อสร้างถนน คสล.สายไสเหม็ด-ศาลาการยาง หมู่ที่3 ตั้งไว้ 212,200.-บาท คงเหลือ
งบประมาณ 2,200.-บาท1.3 ตามข้อบัญญัติงบประมาณรายจ่ายประจำปีงบประมาณ พ.ศ. 
2558แผนงานเคหะและชุมชนงานไฟฟ้าถนน งบลงทุน ค่าก่อสร้างสิ่งสาธารณูปการ โครงการ
ก่อสร้างถนน คสล.สายท่าหว้า-ปลักบัว หมู่ที่ 6 ตั้งไว้ 528,300.-บาท คงเหลืองบประมาณ 
3,300.-บาท
1.4 ตามข้อบัญญัติงบประมาณรายจ่ายประจำปีงบประมาณ พ.ศ. 2558แผนงานเคหะและ
ชุมชน งานไฟฟ้าถนน งบลงทุน ค่าที่ดินและ สิ่งก่อสร้าง ค่าก่อสร้างสิ่งสาธารณูปการ โครงการ
ก่อสร้างถนน คสล.สายนายแตว-นายนิด หมู่ที่ 2 ตั้งไว้ 177,200.-บาท คงเหลืองบประมาณ
 1,200.-บาท
1.5 ตามข้อบัญญัติงบประมาณรายจ่ายประจำปีงบประมาณ พ.ศ. 2558แผนงานเคหะและ
ชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการโครงการ
ก่อสร้างถนน คสล.สายนายเยาว์-คลองเกียบ (ผช.กาญจนา หมู่ที่ 9)ตั้งไว้ 528,300.-บาท
คงเหลืองบประมาณ 3,300.-บาท
1.6 ตามข้อบัญญัติงบประมาณรายจ่ายประจำปีงบประมาณ พ.ศ.2558 แผนงานเคหะและ
ชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการ
บุกเบิกถนน คสล.สายไสรักษ์ ซอย 7 หมูที่8 ตั้งไว้ 347,000.-บาท คงเหลืองบประมาณ
 1,500.-บาท
2. ข้อเท็จจริง
   ตามที่ ได้มีหนังสือด่วนที่สุด ที่ นศ 0023.3/6258 เรื่อง ขออนุมัติ    สมทบวงเงินค่า
ก่อสร้างอาคาร ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ.
2558 ลงวันที่ 20 มีนาคม 2558ให้องค์การบริหารส่วนตำบลกะหรอใช้เงินสมทบเพื่อ
ก่อสร้างศูนย์พัฒนาเด็กเล็ก (สถ.ศพด.3) เป็นจำนวนเงิน 222,400.-บาท กรณีที่องค์กร
ปกครองส่วนท้องถิ่นได้รับการจัดสรรงบประมาณสำหรับรายการครุภัณฑ์ หรือสิ่งก่อสร้าง แต่
ไม่อาจจัดหาได้ด้วยเหตุผลใดๆ ก็ตามให้องค์กรปกครองส่วนท้องถิ่นโอนงบประมาณรายการที่
หมดความจำเป็น หรืองบประมาณเหลือจ่ายจากการก่อหนี้แล้วโอนไปตั้งจ่ายรายการใหม่
จำนวน 14,800.-บาท และ ขอจ่ายขาดเงินสะสม จำนวน 207,600.-บาท รวมเป็นจำนวน
เงินทั้งสิ้น 222,400.-บาท (สองแสนสองหมื่นสองพันสี่ร้อยบาทถ้วน)
3. ข้อกฎหมาย
ระเบียบกระทรวงมหาดไทยว่าด้วยวิธีการงบประมาณ   ขององค์กรปกครองส่วนท้องถิ่น พ.ศ.
 2541และแก้ไขเพิ่มเติม (ฉบับที่ 3 ) พ.ศ.2543 ข้อ27) “การโอนเงินประมาณรายจ่ายใน
หมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้ง
จ่ายรายการใหม่ การโอนครั้งนี้ให้เป็นอำนาจอนุมัติของสภาท้องถิ่น


	
	4. ข้อเสนอ
4.1 เห็นควรโอนลดงบประมาณรายจ่ายประจำปีงบประมาณ พ.ศ. 2558 แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างถนน คสล.สายนาโพธิ์-บ้านป้ากี่ หมู่ที่4 ) เป็นเงิน 3,300.-บาท
4.2 เห็นควรโอนลดงบประมาณรายจ่ายประจำปีงบประมาณ พ.ศ. 2558 แผนงานเคหะและชุมชนงานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างถนน คสล.สายไสเหม็ด-ศาลาการยาง หมู่ที่3 เป็นเงิน 2,200.-บาท
4.3เห็นควรโอนลดงบประมาณรายจ่ายประจำปีงบประมาณ พ.ศ. 2558แผนงานเคหะและชุมชน งานไฟฟ้าถนน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างถนน คสล.สายท่าหว้า-ปลักบัว6 เป็นเงิน 3,300.-บาท
4.4 เห็นควรโอนลดงบประมาณรายจ่ายประจำปีงบประมาณ พ.ศ. 2558แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างถนน คสล.สายนายแตว-นายนิด หมู่ที่2 เป็นเงิน1,200.-บาท 

4.5 เห็นควรโอนลดงบประมาณรายจ่ายประจำปีงบประมาณ พ.ศ.2558 แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างถนน คสล.สายนายเยาว์-คลองเกียบ (ผช.กาญจนา หมูที่9) เป็นเงิน 3,300.-บาท
4.6 เห็นควรโอนลดงบประมาณรายจ่ายประจำปีงบประมาณ พ.ศ.2558แผนงานเคหะและชุมชน งานไฟฟ้าถนน งบลงทุน ค่าที่ดินเละสิ่งก่อสร้าง ค่าก่อสร้างสิ่งสาธารณูปการ โครงการบุกเบิกถนนคสล.สายไสรักษ์ซอย7 หมูที่8 เป็นเงิน1,500.-บาท
4.7เห็นควรโอนตั้งจ่ายรายการใหม่ งบประมาณรายจ่ายประจำปีงบประมาณ พ.ศ.2558 แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการค่าก่อสร้างอาคารศูนย์พัฒนาเด็กเล็ก ขนาด 81-100 คนแบบที่  (สถ.ศพด.3) กรมส่งเสริมการปกครองท้องถิ่นกระทรวงมหาดไทย เป็นเงิน เป็นเงิน 14,800.-บาท  สำหรับเรื่องขออนุมัติโอนเงินตั้งจ่ายรายการใหม่  ขอฝากไว้ด้วยนะครับ  ขอบคุณครับ


	นายสานนท์  หีดเสนประธานสภาฯ

	ครับ ขอขอบคุณท่านนายกสำหรับการขออนุมัติโอนเงินตั้งจ่ายรายการใหม่  ไว้ด้วยนะครับ ครับ  มีสมาชิกท่านใด  สงสัย  จะสอบถามเชิญได้ครับ   ถ้าไม่มีอะไร สงสัย ผมจะขอมติที่ประชุมนะครับ สมาชิกท่านใดเห็นสมควรพิจารณา  โอนตั้งจ่ายรายการใหม่สมทบ  เพื่อก่อสร้างศูนย์พัฒนาเด็กเล็ก   โปรดยกมือ  ครับผม

	นายมนัสพงค์  สุทธิเดช
นายกฯ
	เรียนท่านประธานสภาที่เคารพ   สมาชิกผู้ทรงเกียรติ และผู้เข้าร่วมประชุมทุกท่าน  กระผมนายมนัสพงค์   สุทธิเดช  นายก อบต.กะหรอขอแถลงประกอบการจ่ายขาดเงินสะสมประจำปี 2558 ด้วยองค์การบริหารส่วนตำบลกะหรอ  ได้รับการจัดสรรงบประมาณรายจ่ายเงินอุดหนุนเฉพาะกิจโครงการก่อสร้างอาคารศูนย์พัฒนาเด็กเล็ก   องค์กรปกครองส่วนท้องถิ่นประจำปีงบประมาณ พ.ศ. 2558 เป็นจำนวนเงิน 2,274,000.-บาท(สองล้านสองแสนเจ็ดหมื่นสี่พันบาทถ้วน)  ซึ่งงบประมาณจำนวนดังกล่าวไม่เพียงพอในการก่อสร้าง โครงการดังกล่าวจึงจำเป็นต้องขออนุมัติเงินสมทบงบประมาณเพื่อก่อสร้างอาคารศูนย์พัฒนาเด็กเล็ก (สถ.ศพด.3) จำนวนเงิน  222,400.-บาทโดยโอนตั้งจ่ายรายการใหม่จากเงินงบประมาณเหลือ
จ่ายจากการก่อหนี้แล้วจำนวนเงิน 14,800.-บาท และขออนุมัติจ่ายขาดเงินสะสม เป็น
จำนวนเงิน 207,600.-บาท รวมเป็นเงินทั้งสิ้น จำนวน 222,400.-บาท(สองแสนสองหมื่น
สองพันสี่ร้อยบาทถ้วน)
                              ฉะนั้น เพื่อแก้ไขปัญหาความเดือดร้อนในการบำบัดความเดือดร้อนของพี่น้องประชาชน
และเป็นการบริการชุมชนและสังคมของประชาชนในพื้นที่ตำบลกะหรอ ตามอำนาจหน้าที่ให้
เป็นไปด้วยความเรียบร้อยถูกต้องตามระเบียบ  หนังสือสั่งการและตามที่กฎหมายกำหนด  จึง
ขออนุมัติต่อฝ่ายสภาองค์การบริหารส่วนตำบลกะหรอ  เพื่อจ่ายขาดเงินสะสม  ดังนี้
ค่าก่อสร้างสิ่งสาธารณูปการ  จำนวน 1 รายการ
- สมทบเงินก่อสร้างอาคารศูนย์พัฒนาเด็กเล็ก ขนาด 81-100 คน แบบที่(สถ.ศพด.3) กรม
ส่งเสริมการปกครองท้องถิ่น กระทรวงมหาดไทย  โดยจ่ายขาดเงินสะสม  เป็นจำนวนเงิน 
207,600.-บาท ทั้งนี้ในการจ่ายขาดเงินสะสม  นายกองค์การบริหารส่วนตำบลกะหรอ
จะได้ดำเนินการเบิกจ่ายเงินงบประมาณที่ได้รับอนุมัติให้เป็นไปตามระเบียบการเบิกจ่ายเงิน
ขององค์การบริหารส่วนตำบลกะหรอ ต่อไป 

บันทึกหลักการและเหตุผลประกอบการจ่ายขาดเงินสะสม ขององค์การบริหารส่วนตำบล
กะหรอ
หลักการ
ด้วยขณะนี้  องค์การบริหารส่วนตำบลกะหรอ  ได้ดำเนินการปิดบัญชีรายรับ  รายจ่ายของ
ปีงบประมาณ 2557เรียบร้อยแล้ว และกันยอดเงินสะสมประจำปีไว้ร้อยละยี่สิบห้าของทุกปี
เพื่อเป็นทุนสำรองเงินสะสมโดยทุนสำรองเงินสะสมนี้เพิ่มขึ้นร้อยละยี่สิบห้าของทุกปี ทำให้มี
เงินสะสมประจำปีงบประมาณ พ.ศ. 2558 ณ วันที่ 31 มีนาคม 2558 เป็นเงิน 
6,421,762.91บาท
เหตุผล
เพื่อแก้ไขปัญหาความเดือดร้อนในการบำบัดความเดือดร้อนของพี่น้องประชาชน และเป็นการบริการชุมชนและสังคมของประชาชนในพื้นที่ตำบลกะหรอ  ตามอำนาจหน้าที่ขององค์การบริหารส่วนตำบลกะหรอทั้งนี้เป็นไปตามแผนพัฒนาขององค์การบริหารส่วนตำบลกะหรอ และหนังสือด่วนที่สุด ที่มท 0808.2/ว1657 ลงวันที่ 18 มีนาคม 2558 เรื่อง การกำหนดหลักเกณฑ์การใช้เงินขององค์กรปกครองส่วนท้องถิ่นเพื่อสมทบวงเงินค่าครุภัณฑ์หรือสิ่งก่อสร้างที่องค์กรปกครองส่วนท้องถิ่นได้รับจัดสรรงบประมาณรายจ่ายเงินอุดหนุนเฉพาะกิจจึงเสนอขออนุมัติจ่ายขาดเงินสะสม  ประจำปีงบประมาณ พ.ศ.2558 เพื่อสมาชิกสภางค์การบริหารส่วนตำบลกะหรอ จะได้พิจารณาเห็นชอบต่อไปนะครับ รายละเอียดงบประมาณจ่ายขาดเงินสะสม  ประจำปี 2558
ค่าที่ดินและสิ่งก่อสร้าง
ค่าก่อสร้างสิ่งสาธารณูปการ
-โครงการก่อสร้างอาคารศูนย์พัฒนาเด็กเล็ก  ขนาด 81-100 คน แบบที่(สถ.ศพด.3)  กรมส่งเสริมการปกครองท้องถิ่น กระทรวงมหาดไทย เป็นจำนวนเงิน 2,496,400.-บาท(สองล้านสี่แสนเก้าหมื่นหกพันสี่ร้อยบาทถ้วน)
-วงเงินงบประมาณรายจ่ายเงินอุดหนุนเฉพาะกิจ            จำนวนเงิน 2,274,000.-บาท
-โอนงบประมาณตั้งจ่ายรายการใหม่สมทบค่าก่อสร้าง   จำนวนเงิน 14,800.-บาท
-จ่ายขาดเงินสะสมสมทบค่าก่อสร้าง จำนวนเงิน 207,600.-บาท
 สรุปงบประมาณ
 โครงการก่อสร้างอาคารศูนย์พัฒนาเด็กเล็ก ขนาด 81-100 คนแบบที่ (สถ.ศพด.3)       จำนวนเงิน 2,496,400.-บาท โดยขออนุมัติจ่ายขาดเงินสะสมสมทบค่าก่อสร้าง เป็นเงินทั้งสิ้น 207,600.-บาท (สองแสนเจ็ดพันหกร้อยบาทถ้วน)ขอบคุณครับ


	นายสานนท์  หีดเสน ประธานสภาฯ

	ครับ  ขอขอบคุณท่านนายก สำหรับคำแถลงประกอบการจ่ายขาดเงินสะสม ครับจากคำแถลง
รายละเอียดต่างๆ ไม่ทราบว่า สมาชิกท่านใด  จะสอบถามเกี่ยวกับรายละเอียดต่างๆ  ของคำแถลงประกอบการจ่ายขาดเงินสะสม ก็สามารถสอบถามได้ นะครับ เชิญครับ


	นายสมพงค์  สามารถ
ส.อบต.หมู่ที่  1
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุท่าน  กระผมนายสมพงศ์  สามารถ ส.อบต ม.1  ตามที่องค์การบริหารส่วนตำบลกะหรอ ได้จัดงบประมาณที่จะสมทบในการก่อสร้างศูนย์พัฒนาเด็กเล็กผมขอเพิ่มเติมอีกนิดหนึ่งนะครับ  เพราะจำนวนเงินที่จะสร้างนั้นทางส่วนราชการให้มา 2,274,000 บาท  และโอนงบประมาณตั้งจ่าย  รายการใหม่ ที่เหลือจากส่วนอื่นๆ มาสมทบ 14,800 บาท ซึ่งเขาอุดหนุนเพิ่มไปอยู่ที่  222,400 บาทซึ่งบรรจุนักเรียนประมาณ 80-100 คน  ผมอยากฝากท่านนายก นิดหนึ่งว่าดูจากตัวนักเรียน  ที่จะเอามารวมกันทั้ง 2 ศูนย์ มันคับแคบหรือเปล่า  อยากฝากท่านนายก ทำโครงการต่อเนื่อง  เพื่อที่จะของงบประมาณจากส่วนอื่นๆ หรือจากการจ่ายขาดเงินสะสมตัวนี้ เพื่อที่จะสร้างศูนย์พัฒนาเด็กเล็กให้ใหญ่โตเมื่อรองรับน้องๆ ของเราทั้งตำบลเพิ่มเติมอีกนิดนะครับขอฝากแค่นี้ครับ  ขอบคุณครับ


	นายสานนท์  หีดเสน
ประธานสภาฯ
	ขอบคุณสมาชิก  หมู่ที่ 1 คุณสมพงศ์  สามารถ มากนะครับซึ่งคุณสมพงศ์ ได้ฝากถามท่านนายกว่า  ตอนนี้ศูนย์เด็กเล็กทั้ง  2 ศูนย์รวมมีน้องๆ จำนวน        ประมาณเท่าไร  ครับ


	นายมนัสพงค์  สุทธิเดช
นายกฯ

	       เรียนท่านประธานสภาที่เคารพ  สมาชิกผู้ทรงเกียรติ และผู้เข้าร่วมประชุมทุกท่านกระผมนาย        

มนัสพงศ์ สุทธิเดช  นายกองค์การบริหารส่วนตำบลกะหรอ เนื่องจากตัวเลขของศูนย์พัฒนา
เด็กเล็กประจำรอบปี  ให้ส่งในเดือน  มิถุนายน ตอนนี้ประจำปี 2558 ได้ส่งรายชื่อไปเมื่อ 
       เดือนมิถุนายน จำนวน 207 คน ขอศูนย์อู่ทอง สำหรับศูนย์โพธิ์เตมีย์ จำนวน 10 คนซึ่ง
ตัวเลขยังไม่แน่นอน เพราะเดือนที่แล้ว วันที่ 23  มีนักเรียนจบเพื่อไปเข้าชั้นประถมปีที่ 1 จำนวน 44 คนโพธิ์เตมีย์ 3  คน ซึ่งนักเรียนใหม่ ที่รับเพิ่มมาประมาณ 50 กว่าคน แต่จะรับจนกว่าเปิดเรียน วันที่ 11 พ.ค. 58 ทั้ง 2 ศูนย์ ซึ่งตัวเลขไม่นิ่ง ส่วนเรื่องอาคารใหม่  ถ้าพูดตามความเป็นจริง คือ สร้างอาคารชุดนี้ก่อนส่วนอื่นๆ ตัวใหม่ก็ทำเอกสารขอแล้ว  ผมตั้งเป้าไว้ประมาณ      250-300 คน ศูนย์เด็กเล็กของ ต.กะหรอ ท่านใดที่เป็นห่วงเด็กๆในข้อบัญญัติ ปี 59 สามารถทำได้เพราะสถานที่เป็นขององค์การบริหารส่วนตำบลกะหรอ โดยตรง ผมขอพูดย้อนหลัง ของปี 2556 ว่าเราได้รับเงินอุดหนุนเฉพาะกิจจำนวน 1,260,000บาทโดยตอนนี้มีระเบียบให้องค์การบริหารส่วนตำบลกะหรอที่ต้องการศูนย์เด็กเล็ก  บวกเพิ่ม 1 เท่า 2,520,000 แต่สถานที่ไม่มี เลยมีปัญหา ในเรื่องของศูนย์ที่อยู่ในวัด  เกี่ยวกับพุทธศาสนา เคยมีตัวอย่างที่เขาสร้างไปแล้ว  เกิดมีปัญหาการเรียกเงินคืนผิดระเบียบ เลยไม่สามารถทำได้  
       เพราะว่าโครงการแรกเราได้อาคาร 1 หลัง บรรจุเด็ก 100 คนไม่ใช่ความคิดของผมคนเดียว
 ผมพยายามหาข้อมูล ทุกอย่างว่านั้นคือสิ่งที่ต้องทำต่อไป ครับ ขอบคุณครับ

	นายสานนท์  หีดเสน
ประธานสภาฯ
	ครับ  ขอบคุณท่านนายกมากนะครับ  สำหรับรายละเอียดเกี่ยวกับ เด็กในศูนย์เด็กเล็ก  และในศูนย์
เด็กเล็กที่จะดำเนินการและอื่นๆ   นะครับ


	นายเสรี บุณยเกียรติ
ส.อบต.หมู่ที่  1
	เรียนท่านประธานสภาที่เคารพ   คณะผู้บริหารที่รัก สมาชิกผู้ทรงเกียรติและผู้เข้าร่วมประชุม
ทุกท่าน  กระผมนายเสรี  บุญยเกียรติ  ส.อบต.หมู่ที่ 1 ผมแสดงความยินดีกับทางหมู่ที่ 6 นะ
ครับ ที่เป็นนิมิตหมายที่ดี ที่จะได้เริ่มต้นโครงการเริ่มต้นอาคาร ที่เขาคาดหวัง มานานแล้วนะ
ครับ และสิ่งสำคัญ ที่ผมจะฝากไว้นอกเหนือจากส่วนของอาคารนะครับเด็กก่อนวัยเรียน 
จำเป็นมากที่เรียนปนเล่นนะครับเพราะจะได้พัฒนาทางด้านร่างกาย เพื่อรองรับ ในจิตวิทยา
การเรียน การสอน ที่ผมเคยเรียนมานะครับ เขาจะมุ่งเน้นเรื่องนี้เป็นพิเศษ เพราะฉะนั้น  
นะครับ นอกเหนือจากอาคารแล้ว ยังจำเป็นระดับต้นๆ นะครับ และก็ในจำนวนเด็กที่ไป 
Banlance กัน ท่านนายกก็รับปากว่าจะสรรหางบประมาณมาเพิ่ม ในส่วนตัวของอาคาร  ขอ
ฝากในเรื่องของสนามเด็กเล่น  ในการออกกำลังกาย ก็สำคัญมากในการพัฒนาร่างกาย พัฒนา
คุณภาพนะครับ  เพื่อพัฒนาการเด็กให้เหมาะสม ตรงนี้ขอฝากไว้กับท่านคณะผู้บริหาร ไว้
พิจารณา เพิ่มเติมครับ ขอบคุณครับ


	นายสานนท์  หีดสน
ประธานสภาฯ
	       ขอบคุณท่านสมาชิกหมู่ที่ 1 มากนะครับ เป็นห่วงเด็กๆนะครับ  ขอขอบคุณนะครับ สำหรับ
รายละเอียดแบบก่อสร้างอาคาร  อยู่ในมือผมนะครับ  ถ้าสมาชิกท่านใดต้องการดูรายละเอียด 
สามารถดูได้นะครับ  ไม่ทราบว่าสมาชิกท่านใดจะสอบถามอีกบ้างครับเชิญได้ครับ ในเมื่อที่
ประชุม  ได้ฟังคำแถลงการณ์ของท่านายก เป็นที่เข้าใจกันแล้วนะครับ  คิดว่าวันนี้ในหัวข้อที่ 3
พิจารณาอนุมัติจ่ายขาดเงินสะสม สมทบเพื่อก่อสร้างศูนย์พัฒนาเด็กเล็ก เป็นจำนวน 
207,600 บาทถ้วนครับ  ถ้าที่ประชุมเห็นว่าสมควรพิจารณาอนุมัติจ่ายขาดเงินสะสม
       สมทบเมื่อก่อสร้างศูนย์พัฒนาเด็กเล็ก  ขนาด 80-100 คน แบบที่ (สถ.ศพด.3)  โปรดยกมือ
ครับ  ขอบคุณครับ


	มติที่ประชุม
	       อนุมัติจ่ายขาดเงินสะสม              14         เสียง       
       ไม่อนุมัติ                                 -            เสียง
งดออกเสียง                             1           เสียง


	นายเมธี เกิดลาภ
รองนายกฯ
	       เรียนท่านประธานสภาที่เคารพ   สมาชิกผู้ทรงเกียรติและผู้เข้าร่วมประชุมทุกท่าน กระผมนาย
เมธี   เกิดลาภ รองนายกองค์การบริหารส่วนตำบลกะหรอผมขอขอบคุณสมาชิกสภาทุกท่านนะครับ
ที่เห็นความสำคัญของเด็ก  เพื่อสร้างศูนย์พัฒนาเด็กเล็กที่สมาชิกสภาให้ความไว้วางใจ  ทีม
บริหารยินดีเป็นอย่างยิ่งนะครับ
เพราะศูนย์พัฒนาเด็กเล็กขององค์การบริหารส่วนตำบล
กะหรอ ทั้ง 2 ศูนย์ คับแคบมากนะครับ ช่วงหน้าฝน เด็กๆไม่มีที่หลบฝน เพราะสถานที่ คับ
      แคบนะครับ ผมคิดว่าท่านนายก คงทำให้เสร็จอย่างเร็วนะครับ เพราะเด็กๆก็รออยู่ชาวบ้านก็
ถามบ่อย ครูและพ่อแม่เด็กๆ นะครับ ศูนย์พัฒนาเด็กเล็กบ้านอู่ทองก็ได้ทำชื่อเสียงให้กับ
องค์การบริหารส่วนตำบลกะหรอ เพราะเด็กสามารถไปเช้าเรียนต่อในจังหวัด และใน
อำเภอพร้อมกับครูของศูนย์พัฒนาเด็กเล็ก ก็ทำชื่อเสียงให้กับองค์การบริหารส่วนตำบลกะหรอ
เหมือนกันนะครับขอบคุณมากครับ


	นายสานนท์  หีดเสนประธานสภาฯ

	เสน  ครับ ขอขอบคุณท่านรองนายก อบต. มากครับ สำหรับคำขอบคุณต่อสมาชิกสภาทุกท่าน 
นะครับ ต่อไป

4. พิจารณาคัดเลือกสมาชิกสภา จำนวน 3 ท่านเป็นคณะกรรมการพัฒนา
เรียนให้ที่
ประชุมได้รับทราบนะครับ  ว่าการคัดเลือกคณะกรรมการพัฒนาจำนวน 3 ท่านเป็นกรรมการพัฒนานะครับบทบาทหน้าที่  1 กำหนดแนวทางการพัฒนาพัฒนาท้องถิ่นโดยพิจารณาจาก 
1.1. อำนาจหน้าที่ ที่มีผลกระทบต่อประโยชน์สุขของประชาชน
       1.2. ภารกิจ ถ่ายโอน ตามกฎหมาย กำหนดระบบและขั้นตอนการกระจายอำนาจ
       1.3. ยุทธศาสตร์การพัฒนาประเทศ  กลุ่มจังหวัด และจังหวัดโดยให้เน้นดำเนินการใน
ยุทธศาสตร์ที่สำคัญและมีผลต่อประชาชนโดยตรง
       1.4. กรอบ นโยบาย ทิศทางแนวทางการพัฒนาขององค์การบริหารส่วนตำบลกะหรอในเขต
จังหวัด
       1.5. นโยบายของผู้บริหารท้องถิ่นที่แถลงต่อสภาท้องถิ่น
       1.6. แผนชุมชน ในการนำประเด็นข้างต้นมาจัดทำแผนพัฒนา
       2. ร่วมจัดทำแผนพัฒนา เสนอแนะแนวทางการพัฒนาและการแก้ไขปัญหาเกี่ยวกับการจัดทำ
ร่วงแผนพัฒนา  และอื่นๆอีกตามเอกสารที่อยู่ในมือของสมาชิกนะครับ  ข้อมูลเหล่านี้เป็น
รายละเอียดเพื่อจะคัดเลือกคณะกรรมการพัฒนา  นะครับระเบียบกระทรวงมหาดไทย 
ว่าด้วยการจัดทำแผนพัฒนาของ อปท. พ.ศ. 2548 องค์การจัดทำแผนพัฒนา ข้อ 8 ให้
ผู้บริหารท้องถิ่นแต่งตั้งคณะกรรมการพัฒนาท้องถิ่นซึ่งประกอบด้วย  สมาชิกสภาท้องถิ่นที่
สภาท้องถิ่นคัดเลือกจำนวนสามคน เป็นกรรมการ  ผมขอกล่าวถึงคณะกรรมการจากสภา
       ชุดเก่านะครับ คือ   นายประสิทธิ์  ภักดี   นายไพศาล  สมจิตร และ  นายยุทธพล  วรินทรเวช
ทุกท่าน สามารถคัดเลือกกรรมการคนเดิมก็ได้  ถ้าเห็นว่าความสามารถของท่านยังพร้อมที่ จะ
ทำงานต่อไปหรือจะคัดเลือกใหม่  เชิญได้ครับ


	นายสมพงค์  สามารถ
สอบต.หมู่ที่ 1
	       เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ  และผู้เข้าร่วมประชุมทุก
ท่าน  กระผมนายสมพงศ์   สามารถ ส.อบต. ม.1  กระผมขอเสนอ        นายประจักษ์  ยิ้มปาน 
เป็นคณะกรรมการพัฒนา  ผู้รับรอง นายประสิทธ์  ภักดี     นางวรรณา คงแคล้วภัย 


	นายประจักษ์  ยิ้มปาน
สอบต.หมู่ที่ 9
	       เรียนท่านประธานสภาที่เคารพ  ท่านนายก  สมาชิกผู้ทรงเกียรติและผู้เข้าร่วมประชุมทุกท่าน 
กระผมนายประจักษ์  ยิ้มปาน ส.อบต. ม.9 กระผมขอเสนอ        นางวรรณา  คงแคล้วภัย
เป็นคณะกรรมการพัฒนา ผู้รับรอง นายเสรี บุญยเกียรติ นางสายชล  นิลกรรณ์


	นายเสรี  บุญยเกียรติ
สอบต.หมู่ที่ 1
	       เรียนท่านประธานสภาที่เคารพ  คณะผู้บริหารสมาชิกผู้ทรงเกียรติและผู้เข้าร่วมประชุมทุกท่าน
กระผมนายเสรี  บุญยเกียรติ ส.อบต. ม.1 กระผมขอเสนอ นายชัยรัตน์  คล้ายพิมลเป็น
คณะกรรมการพัฒนา  ผู้รับรองนางสมศรี  แซ่ลิ่ม       นายเกษม สุวรรณพะโยม


	นายสานนท์  หีดเสน
ประธานสภาฯ
	ครับ  ขอขอบคุณทุกท่านครับ  ครับไม่ทราบว่า สมาชิกท่านใดจะเลือกใครเป็นคณะกรรมการพัฒนา
อีกบ้างครับ   เชิญครับเมื่อไม่มี  ผมขอสรุปว่าสมาชิกที่ได้รับการคัดเลือกเป็นคณะกรรมการ
พัฒนา  คือ 1. นายประจักษ์  ยิ้มปาน         2.นางวรรณา  คงแคล้วภัย  3. นายชัยรัตน์ 
คล้ายพิมล   นะครับ ในการพิจารณาคัดเลือกสมาชิกสภา  เป็นคณะกรรมการพัฒนาก็ได้ครบ
3 ท่านแล้ว  ต่อไปผมขอมติที่ประชุม  ในการรับรองสมาชิกสภาทั้ง 3 ท่าน  ที่ได้เสนอเป็น
       คณะกรรมการพัฒนานะครับ  ครับ  สมาชิกท่านใดรับรองสมาชิกสภาทั้ง 3 ท่าน เป็น
คณะกรรมการพัฒนา  โปรดยกมือ ครับ  ขอบคุณ ครับ


	มติที่ประชุม
	       ผู้รับรอง                                  14         เสียง       
       ไม่รับรอง                                 -            เสียง
งดออกเสียง                             1           เสียง


	นายสานนท์  หีดเสน
ประธานสภาฯ
	       5. พิจารณาคัดเลือกสมาชิกสภา  จำนวน 3 ท่าน เป็นคณะกรรมการติดตามประเมินผลแผน
ระเบียบกระทรวงมหาดไทย  ว่าด้วยการจัดทำแผน ขององค์กรปกครองส่วนท้องถิ่น พ.ศ. 2548 ว่าด้วยหมวด 6 การติดตามและประเมินผลแผนพัฒนา ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น  ประกอบด้วย
       (1)    สมาชิกสภาท้องถิ่น  ที่สภาท้องถิ่นคัดเลือกจำนวน 3 คนซึ่งคณะกรรมการติดตามและประเมินผลแผนพัฒนาท้องถิ่น คนเดิมคือ นายเสรี บุญยเกียรติ   นางสมศรี  แซ่ลิ่ม   นายมงคล  ทองคำ  สำหรับวันนี้มีการพิจารณาเลือกสมาชิกสภา จำนวน 3 ท่าน แทนคน
       เดิมหรือเลือกคนเดิมแล้วแต่สมาชิกสภา นะครับ  เชิญครับ


	นางสายชล  นิลกรรณ์
ส.อบต.หมู่ที่  4
	       เรียนท่านประธานสภาที่เคารพ  สมาชิกผู้ทรงเกียรติ ท่านคณะผู้บริหาร  และผู้เข้าร่วมประชุม
ทุกท่าน  ดิฉันนางสายชล นิลกรรณ์ ส.อบต.ม.8 ขอเสนอ    นายประสิทธ์  ภักดี เป็น
คณะกรรมการติดตาม   และประเมินผลแผนพัฒนา ค่ะ ผู้รับรอง   คือ นายไพศาล  สมจิตร  
นางสมคิด   เที่ยวแสวง


	นายสมพงค์  สามารถ
ส.อบต.หมู่ที่  1
	       เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติและผู้เข้าร่วมประชุมทุก
ท่าน  กระผมสมพงศ์  สามารถ ส.อบต. ม.1 กระผมขอเสนอ นายเสรี  บุญยเกียรติ  เป็น
คณะกรรมการติดตามและประเมินผลแผนพัฒนา   ครับ ผู้รับรอง  นางวรรณา  คงแคล้วภัย 
       นางสมศรี    แซ่ลิ่ม


	นายเกษม  สุวรรณพะโยม
ส.อบต.หมู่ที่  5
	         เรียนท่านประธานสภาที่เคารพ  ท่านายกสมาชิกผู้ทรงเกียรติ และผู้เข้าร่วมประชุมทุกท่าน
กระผมนายเกษม  สุวรรณพะโยม  ส.อบต. ม.5 ขอเสนอ นางสมศรี  แซ่ลิ่มเป็นคณะกรรมการ
ติดตามและประเมินผลแผนพัฒนา ครับ ผู้รับรอง   นายมงคล  ทองคำ  นายสมพงศ์  สามารถ


	มติที่ประชุม
	       ผู้รับรอง                                  14         เสียง       
       ไม่รับรอง                                 -            เสียง
งดออกเสียง                             1           เสียง

	นายสานนท์  หีดเสน
ประธานสภาฯ
	         6. พิจารณาคัดเลือกสมาชิกสภาเป็นกรรมการกองทุน หลักประกันสุขภาพ  แทน 
นายยุทธพล     วรินทรเวช 
ประกาศคณะกรรมการหลักประกันสุขภาพแห่งชาติ    เรื่อง  การกำหนดหลักเกณฑ์เพื่อสนับสนุนให้  อปท.  ดำเนินงานและบริหารจัดการกองทุนหลักประกันสุขภาพ ในระดับท้องถิ่นหรือพื้นที่ พ.ศ. 2557  โดยที่เป็นการสมควรปรับปรุงหลักเกณฑ์ เมื่อให้ อบต. เทศบาลหรือ อปท. รูปแบบอื่น เป็นผู้ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ ให้มีความเหมาะสมเกิดประสิทธิภาพในการดำเนินงานมากยิ่งขึ้น
         ฉะนั้น  อาศัยอำนาจตามความในมาตรา 18 (4) (8) และ (9) ประกอบมาตรา 20 และ
มาตรา 47 แห่งพระราชบัญญัติหลักประกันสุขภาพแห่งชาติ พ.ศ. 2545 คณะกรรมการ
หลักประกันสุขภาพแห่งชาติ ได้มีมติในการประชุมครั้งที่ 11/2556 เมื่อวันที่ 7 ตุลาคม 
         2556และมติในการประชุมครั้งที่ 3/2557 ให้ออกประกาศไว้ ดังนี้ คือ    ข้อ 9 ให้
กรรมการ ในคณะกรรมการกองทุน ที่มาจากการคัดเลือก  มีวาระอยู่ในตำแหน่งคราวละ 4 ปี
ในกรณีที่กรรมการตามวรรคหนึ่ง พ้นจากตำแหน่งก่อนครบวาระให้มีการดำเนินการคัดเลือก
กรรมการประเภทเดียวกับแทนและให้ผู้ได้รับการคัดเลือก อยู่ในตำแหน่งเท่ากับวาระที่เหลือ
ของ กรรมการซึ่งตนแทนครับ  สำหรับของสภา เป็นการพิจารณาคัดเลือกสมาชิกสภาเป็น
         กรรมการกองทุน  หลักประกันสุขภาพ แทนนายยุทธพล วรินทรเวช เพื่ออยู่ในตำแหน่งเท่ากับ
วาระที่เหลือของนายยุทธพล วรินทรเวช ครับ


	นายไพศาล  สมจิตร
ส.อบต.หมู่ที่ 3
	         เรียนท่านประธานสภาที่เคารพ  คณะผู้บริหาร และสมาชิกผู้ทรงเกียรติกระผม นายไพศาล
สมจิตร  ส.อบต. ม.3 ขอเรียนเสนอว่า สมาชิกสภา  ที่จะเป็นกรรมการกองทุน  หลักประกัน
สุขภาพ แทน  นายยุทธพล วรินทรเวช นั้น น่าจะมาจากโซน รพ.สต. บ้านหัวทุ่ง 
เช่นเดียวกันครับ  เพื่อสะดวกในการทำงานครับขอบคุณครับ


	นายสมพงค์  สามารถ
ส.อบต.หมู่ที่  1
	เรียนท่านประธานสภาที่เคารพ  คณะผู้บริหารและสมาชิกผู้ทรงเกียรติ กระผมนายสมพงศ์   สามารถ ส.อบต. ม.1 ขอเสนอ  นางสุชาดา ทองคงแก้ว เป็นกรรมการกองทุนหลักประกัน
สุขภาพ  แทนนายยุทธพล   วรินทรเวช ครับ ผู้รับรอง   นางสายชล  นิลกรรณ์      
        นายไพศาล    สมจิตร


	นายสานนท์  หีดเสน
ประธานสภาฯ
	  ครับ ขอบคุณ คุณสมพงศ์  สามารถ ส.อบต. ม.1 ครับไม่ทราบว่ามีสมาชิกท่านอื่น   จะเสนอชื่อ
สมาชิกสภาท่านใดเป็นกรรมการกองทุนหลักประกันสุขภาพ   แทนนายยุทธพล  วรินทรเวช  
เพิ่มอีกบ้างครับ ขอเรียนเชิญครับเมื่อไม่มี ผมจะขอมติที่ประชุม  นะครับ  ครับ  สมาชิกท่าใด
เห็นสมควรให้ นางสุชาดา   ทองคงแก้ว เป็นกรรมการกองทุนหลักประกันสุขภาพ แทนนาย
ยุทธพล  วรินทรเวช โปรดยกมือครับ  ขอบคุณครับ


	มติที่ประชุม
	       เห็นสมควร                               14         เสียง       
       ไม่สมควร                                 -            เสียง
         งดออกเสียง                             1           เสียง

	นายสานนท์  หีดเสน
ประธานสภาฯ
	7.พิจารณาคัดเลือกสมาชิกสภา เป็นคณะกรรมการตรวจรายงานการประชุม แทนนายยุทธพล
วรินทรเวช  ครับ เป็นที่ทราบ กันแล้วนะครับว่า    นายยุทธพล  วรินทรเวชเป็นคณะกรรมการ
ตรวจรายงานการประชุม  ในเมื่อได้ลาออกไปแล้ว ตำแหน่งตรงนี้ก็ว่างลงกระผมขอให้สมาชิก
สภาพิจารณาคัดเลือก  สมาชิกสภาอื่นๆ มาแทนนายยุทธพล   วรินทรเวช เพื่อการทำงานของ
สภา ต่อไปครับ  เชิญครับ


	นางสายชล  นิลกรรณ์
ส.อบต.หมู่ที่  4
	เรียนท่านประธานสภา  ที่เคารพ  คณะผู้บริหารสมาชิกผู้ทรงเกียรติและผู้เข้าร่วมประชุมทุกท่าน   ดิฉันนางสายชล     นิลกรรณ์  ส.อบต. ม.4 ขอเสนอ นายเสรี    บุญยเกียรติ   เป็นคณะกรรมการตรวจรายงานการประชุม  แทน นายยุทธพล  วรินทรเวช ค่ะ ผู้รับรอง  นายไพศาล        สมจิตร นายประสิทธ์     ภักดี


	นายสานนท์  หีดเสน
ประธานสภาฯ
	        ขอบคุณ คุณสายชล  นิลกรรณ์ ส.อบต. ม.4 ครับไม่ทราบว่ามีสมาชิกท่านอื่น   จะเสนอชื่อ
สมาชิกสภาท่านใดเป็นกรรมการตรวจรายงานการประชุม   แทนนายยุทธพล  วรินทรเวช  
เพิ่มอีกบ้างครับ ขอเรียนเชิญครับเมื่อไม่มี ผมจะขอมติที่ประชุม  นะครับ  ครับ  สมาชิกท่าน
ใดเห็นสมควรให้ นายเสรี    บุญยเกียรติ   เป็นคณะกรรมการตรวจรายงานการประชุม  แทน
 นายยุทธพล  วรินทรเวช โปรดยกมือครับ  ขอบคุณครับ

	มติที่ประชุม
	         เห็นสมควร                               14         เสียง       
         ไม่สมควร                                 -            เสียง
         งดออกเสียง                             1           เสียง


	นายสานนท์  หีดเสน
ประธานสภาฯ
	         สำหรับวาระที่ 3 ก็เสร็จสิ้นเรื่องพิจารณาทั้ง 7 เรื่องแล้วนะครับ ต่อไป
          วาระที่   4   เรื่องอื่นๆ 
       ไม่ทราบว่า  สมาชิกท่าใด มีอะไรจะซักถาม พูดคุยบ้างเชิญได้ครับ


	นายสมพงค์  สามารถ
ส.อบต.หมู่ที่  1
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติและผู้เข้าร่วมประชุมทุกท่าน  กระผมนายสมพงศ์  สามารถ ส.อบต. ม.1 กระผมมีเรื่องฝากประชุมไปยังคณะผู้บริหาร 3-4 เรื่อง ทั้งเรื่องใหม่และเรื่องเก่าคือ 
1 เรื่องประปา ผมพูดทุกครั้งนะครับ  เรื่องระบบประปาเป็นถังว่างเปล่าอยู่ ท่อนบนที่บรรจุน้ำได้ 5,000 ลูกบาศก์ลิตร  ผมพูดมาหลายครั้งแล้ว ผมขอพูดอีกครั้งเดียวนะครับ  ว่าขอความกรุณานะครับ เพราะตอนนี้เริ่มเข้าช่วงหน้าแล้งในหมู่บ้านใช้น้ำเยอะ   และใช้หลายๆครัวเรือนทำให้น้ำ  ไหลปริมาณน้อยถ้าเป็นไปได้นะครับขอฝากช่วยเชื่อมถังกรองท่อนบนให้ประปาของ ม.1 ด้วยนะครับ  เพื่อความแรงของน้ำและความสูงซึ่งท่านนายกก็เคยพูดอยู่ว่าถ้ายิ่งสูงได้เท่าไรน้ำก็ยิ่งแรงนะครับ  เป็นการเพิ่มความสะดวกให้กับชาวบ้านขอฝากเรื่องนี้นะครับ   ขอบคุณครับ
         2. เรื่องระบบขุดเจาะบาดาล  ที่ท่านนายกได้พูดคุยไว้เบื้องต้นนะครับเพื่อบรรเทาภัยแล้ง  ไม่
ทราบว่าเรื่องได้ดำเนินการไปถึงไหน แล้วนะ ครับ ชาวบ้านฝากถามมาซึ่งพอเราตั้งประเด็น ว่า
สร้างบ้านคนนั้น คนนี้    ชาวบ้านก็มารุกกับสมาชิกนะครับถ้าไม่ได้อย่างไรเราจะได้แจ้ง
ชาวบ้าน ให้ทราบว่าเราไม่มีงบประมาณนะครับ
         3.  ฝากเรื่องกีฬา  ซึ่งฝากท่านรองภานุในฐานะเป็นผู้มีประสบการณ์ ด้านกีฬานะครับ 
ทางด้านสมาชิก ทางด้านนักกีฬาที่ผมได้สัมผัสมา หลายๆท่าน  ผมดูจากที่อื่นๆเขาตั้งงบประมาณให้หมู่บ้านๆละ 15,000 – 20,000 บาท ขึ้นอยู่กับงบประมาณใน อบต. นั้นๆ และ มีนักกีฬาของหลายหมู่บ้านที่มาปรึกษากับผมซึ่งยังเป็นประธานกีฬา  ในขณะนี้ ว่าให้พูดคุยกับทีมบริหารด้วยว่า  ขอเป็นงบประมาณที่นำไป จัดการบริหารในหมู่บ้านตัวเองได้หรือไม่ ซึ่งผมก็ได้ตอบไปว่าสำหรับตำบลอื่นๆบริเวณใกล้เคียงเรานะครับ เขาได้ให้หมู่บ้านละ  
         15,000 บ้าง 20,000 บาทบ้างโดยให้ไปจัดการบริหารเอง สำหรับที่เหลือเป็นค่าจัดการ
แข่งขันกีฬา  ตามที่สภาได้อนุมัติไว้เบื้องต้นของแต่ละแห่ง ผมอยากปรึกษา คณะบริหารว่านักกีฬาได้เสนอมาตรงนี้ เราพร้อมที่จะจัดการให้ไปในทิศทางเดียวกัน โดยผมเชื่อว่าสมาชิก
         หลายหมู่บ้าน ตอนนี้ยังขาดในเรื่องของนักกีฬา และไม่ทราบวันเวลา  ในการจัดการแข่งขัน 
เพราะตอนนี้เราไม่ชัดเจนในการแข่นขันว่าไป ทิศทางใด มีนักกีฬาและสมาชิกหลายท่านได้พูดคุยกับผมว่าเราขอทำ เหมือนตำบลอื่นๆ ที่ใกล้เคียงได้หรือไม่โดยของบประมาณตายตัวว่า
        10,000 ,  15,000 หรือ 20,000 บาทถ้าฝ่ายบริหารจัดได้ ก็ฝากแจ้งเราด้วยจะได้เรียก
ประชุมเลยเพราะเราต้องทำงานเป็นทีมนะครับ โดยจะต้องประชุมคณะกรรมการฝ่ายกีฬา ตัวแทนแต่ละหมู่บ้าน เพื่อที่จะเข้ามารับรู้กฎกติกา การแข่งขันกีฬาขององค์การบริหารส่วน ตำบลกะหรอปี 2558 ต่อไป ผมเชื่อเหลือเกินว่า 21 เมษายน เรายังไม่รู้ยังไม่ชัดเจนในการแข่งขันกีฬา พอถึงเวลากระชั้นชิด ผมเชื่อเหลือเกินว่า แต่ละหมู่บ้านไม่มีความพร้อมที่จะมาร่วมแข่นขันกีฬาได้  เพราะฉะนั้นน่าจะให้ฝ่ายการจัดการ การแข่งขันของทีมบริหาร  นัด
ประชุมให้ชัดเจนและเร่ง เพราะเหลือเวลาไม่มากแล้วนะครับ  ฝ่าย สมาชิกจะได้ดำเนินการในการจัดการหานักกีฬานะครับ ต้องใช้เวลานะครับ เพราะการเล่นกีฬาจะต้องฝึกซ้อม ต้องจัดระบบหลายอย่างนะ
         4. ตามที่ท่านประธานสภาได้คุยไว้เมื่อครั้งก่อน เรื่องตำแหน่งรองประธานสภานะครับ สมาชิก
หลายท่านยังอึดอัดใจอยู่ เกี่ยวกับ เรื่องนั้นครับ  ผมอยากให้ท่านรองประธานสภาแสดงจุดยืน
เพื่อให้สมาชิกทราบด้วยนะครับ  ขอบคุณครับ


	นายสานนท์  หีดเสน
ประธานสภา ฯ
	ขอบคุณสมาชิก  หมู่ที่ 1 นะครับ เกี่ยวกับประปานะครับ

	นายภานุ อู่ทองคำ
รองนายก ฯ
	         เรียนท่านประธานสภาที่เคารพ  สมาชิกผู้ทรงเกียรติและผู้เข้าร่วมประชุมทุกท่านกระผมนาย
ภานุ   อู่ทองคำ รองนายก อบต.  ครับผมขอพูดคุยเรื่องระบบขุดเจาะบาดาลตามที่ได้มีหนังสือมายัง 
อบต. เพื่อให้สำรวจหมู่บ้านละ 2 จุด  เป็นเพียงหนังสือที่ให้มาเพื่อให้เราสำรวจไปก่อนส่วน
งบประมาณหรือการขุดเจาะในตอนไหน  ก็จะมีหนังสือตอบรับ อีกครั้งหนึ่งครับ  ส่วนเรื่อง
กีฬาในฐานะของผู้บริหารจะต้องดูแล  แต่ความรับผิดชอบโดยตรงเป็นหน้าที่ของเลขานายก
แต่ผมก็ได้ดูแลเหมือนเดิม  สำหรับการประชุมกำหนดการต่างๆ ก็ต้องให้เลขานายกเป็น
ผู้ดำเนินการลงนามเนื่องจากทาง อบต. ได้ซื้ออุปกรณ์กีฬาให้แต่ละหมู่บ้านไปแล้ว  เพื่อเตรียม
ความพร้อม  สำหรับการแข่งขันในปีนี้และดูจากการแข่งขันในปีที่ผ่านมา จะเริ่มแข่งขัน
หลังจาก 15 มิ.ย. เป็นต้นไปนะครับ  และจะไปชิงชนะเลิศกับในปลายเดือน มิ.ย. หรือไม่เกิน 
1-2 ก.ค.  และจะมีการแข่นขันกรีฑาซึ่งจะมีการประชุมคณะกรรมการกีฬาประมาณเดือน 
พ.ค. เพื่อพูดคุยกันเบื้องต้น  สำหรับการอุดหนุนหรือไม่นั้นตอนนี้ยังบอกไม่ได้  ต้องให้
        ส่วนการคลังชี้แจงก่อนความต้องการตรงนี้ ทางบริหารไม่สามารถชี้ชัดได้นะครับ  ลักษณะของ
การจัดการแข่นขัน  ผมยังตอบไม่ได้ว่าจะมีการจัดการแข่งขันกันแบบใด จะต้องปรึกษาท่าน
นายกและระเบียบการต่างๆก่อนนะครับ  แล้วค่อยชี้แจงให้สมาชิกทุกท่านทราบภายใน 
        เดือน พ.ค. นะครับ   สำหรับการเชื่อมระบบประปาของหมู่ที่ 1 ผมได้ สั่งการไปหลายครั้งแล้ว
วันนี้ให้นายช่างประปา ตอบข้อซักถามนะครับไม่ว่าเรื่องประปา ไฟฟ้า ตอนนี้มีค้างอยู่ คือหมู่ที่
3 1จุด หมู่ที่ 6 อีก 1 จุด ซึ่งทุกท่านต้องรับผิดชอบร่วมกันผมสั่งการให้ทำทันที่


	นายวัชรินทร์  อินทอง
เจ้าพนักงานการประปา
	        เรียนท่านประธานสภาที่เคารพ  คณะผู้บริหาร  สมาชิกทุกท่านกระผม  นายวัชรินทร์   อินทอง
เจ้าพนักงานการประปา  อบต. กะหรอผม  ยอมรับว่าผมได้รับปากท่านรองนายกไว้หลายครั้ง
แล้ว  เรื่องเชื่อมประปา  ผมยังเฉย เพราะปัญหาความเดือดร้อนของหมู่ที่ 1 ไม่มากเท่าไร
เพราะน้ำยังใช้ได้อย่างปกติ  ผมโทรคุยกับช่าง ซึ่งบอกว่าทำได้ลำบาก เพราะประปา  หมู่ที่ 1 
มีน้ำบรรจุไว้ประมาณ 10,000 ลิตร แต่ตอนนี้ใช้ได้ครึ่งหนึ่งของระบบถังกรอง  เพราะเชื่อม
ข้อต่อของถังกรองที่เป็นลูกยางเกิดการสึกหรอ  ทำให้น้ำไหลซึมออกมาทางลูกยาง จึงไม่
สามารถปล่อยน้ำให้เต็มถังกรองได้เลยต้องปรับลดลงมา  จึงทำให้ปริมาณน้ำที่ไหลไปยัง
ชาวบ้าน  ไม่แรงเหมือนของเดิมที่เพิ่งสร้างเสร็จ  ผมกำลังหาช่างที่เชื่อมถังกรอง กำลังหาผู้
รับจ้างอยู่แต่หายาก  แต่ผมมีแนวทางอยู่และกำลังติดต่ออยู่นะครับ  และประสานผู้รับเหมา
ด้วย  ถ้าทำไม่ได้ก็จะหา ผู้รับจ้างคนอื่นอีกต่อไปครับ


	นายสานนท์  หีดเสน
ประธานสภาฯ
	ครับ   ขอบคุณท่านรองนายก  และเจ้าพนักงานการประปา ครับซึ่งท่านรองได้ดูแลของส่วนโยธา ให้
เจ้าพนักงานการประปาได้มาชี้แจง ข้อซักถามของหมู่ที่ 1 ครับ และขอถามว่ามีงบประมาณ
หรือไม่


	นายมนัสพงค์  สุทธิเดช
นายกฯ
	         งบประมาณการ ซ่อมแซมประปา มีนะครับและผมจะดำเนินการให้นะครับ


	นายเสรี  บุณยเกียรติ
ส.อบต.หมู่ที่  1
	         เรียนท่านประธานสภาที่เคารพ  คณะผู้บริหารที่รัก สมาชิกผู้ทรงเกียรติและผู้เกียรติ และ
ผู้เข้าร่วมประชุมทุกท่าน กระผมนายเสรี บุญยเกียรติ  ส.อบต. ม.1 ขอขอบคุณท่านนายก ที่ได้
ให้คำตอบแต่ก็เหมือนเอาเรื่องเก่า มาเล่าใหม่กันนะครับผมไม่อยากจะพูด มันเป็น วาระอดีต
ครับ มันนานมากแล้วนะครับ ปัญหาต่าง ๆ มันหมักหมมไปเรื่อย ๆ ฝากทางเจ้าหน้าที่  ให้
กระตือรือร้นและสนใจ ในเรื่องปัญหาของชาวบ้านให้มากกว่านี้ ผมไม่ได้ตั้งใจมาพูดเพื่อทำลาย
บรรยากาศ แต่มันเดือดร้อนจริง ๆ นะครับ  ที่ท่าน  อบต.สมพงค์ สามารถ  เป็นตัวแทน
ชาวบ้าน  พบปัญหาครับแต่ปัญหาถ้าดูจากวาระการประชุม  จากท่านเลขาสภา จะเห็นได้ว่า
เกือบปีมาแล้วสำหรับเรื่องนี้  ขอฝากใหม่นะท่านครับ ขอขอบคุณทางท่าน อบต.สมพงค์  
สามารถ ส.อบต.หมู่ที่ 1 ที่เสียสละเวลาในการประสานหนังสือรับรองการหักภาษีแห่ง
ประมวลรัษฎากรนะครับ และจะได้เป็นแบบแสดงภาษีเงินได้บุคคล  ธรรมดาและขอฝาก
หลายๆเรื่องเกี่ยวกับการทำงานของเจ้าหน้าที่ผ่านท่านประธานสภาฯ ผมเป็นสมาชิกใหม่ครับผมไม่ทราบว่าการทำงานระหว่างเจ้าหน้าที่กับทางสมาชิกเขาทำกันอย่างไรผมก็ไม่ทราบ แต่ที่
         ผมได้สัมผัสและพูดคุยกันนะครับ จากความรู้สึกจริงๆสิ่งที่ผมอยากระบายก็คือ ทางเจ้าหน้าที่
ไม่ค่อยกระตือรือร้น หลายๆ เรื่องอยากจะฝากไว้ตรงนี้ ผ่านท่านประธานสภานะครับ ตั้งแต่
เรื่องเอกสาร เรื่องของ อบต. ที่ลาออกไป ที่จริงเรื่องเหล่านี้เป็นเรื่องของฝ่ายนิติบัญญัติ ที่ฝ่าย
สภาดูแลอยู่ ถ้าเรามองผ่านเรื่องนี้ไป เราจะทำงานได้อย่างไรครับ  ท่านครับทางเจ้าหน้าที่ดูแล
ฝ่ายกฎหมาย เป็นที่ปรึกษาทางฝ่ายกฎหมายวันนี้เหมือนกับละเลย เมินเฉยนะครับ ตรงนี้ขอ
ฝากท่านประธานนะครับ และอีกเรื่องหนึ่งนะครับ ในการปกป้องเกียรติและศักดิ์ศรีของการ
ทางสภา ผมเป็นคนหนึ่งในองศ์กรนี้ในสถานแห่งนี้นะครับ ทั้งหมด 18 คน ซึ่งได้รับความ
ไว้วางใจ จากชาวนะครับ สื่อเทคโนโลยีเป็นดาบสองคม  อยากจะฝากเอาไว้กับพี่ๆเพื่อนๆ 
สมาชิกนะครับผู้ซึ่งเป็นตัวแทนของพ่อแม่ พี่น้อง ของแต่ละหมู่บ้าน ถ้าเกิดท่านลงใน 
Facebook ในอะไรนี้นะครับ ถ้าท่านลงเรื่องส่วนตัว  ผมไม่ว่าอะไรครับ แต่อย่าลืมว่าตอนนี้
ท่านดำรงตำแหน่งเป็นสมาชิกและถ้าในการลงการโพสต์อะไรสักอย่างลงไปในบทบาทหน้าที่ ที่
เกี่ยวข้อง ท่านจะรับได้หรือไม่ ถ้าเกิดความเสียหาย ที่จะเกิดขึ้นกับสภาตามที่ท่านโพสต์ลงไป 
มันตีความหมายได้หลายอย่างครับ ท่านครับบางที   ท่านอาจจะไม่เข้าใจ  ผมรู้สึกว่ามันไม่เป็น
ธรรมกับสมาชิกคนอื่นที่เขา อยู่เฉยๆว่าถ้าไม่เป็นความจริง แต่ท่านไปโพสต์ พอคนอื่นตีความ
ทำให้เสียหาย กรณีบอกการทำงานของสภาที่ไม่ได้เรื่องแบบนี้ไม่ได้นะครับ ผมฝากท่าน
ประธานนะครับ ฝากเรียนท่านสมาชิกที่เล่นเทคโนโลยีอยู่ ต้องรับผิดชอบนะครับอย่าเอา
เกียรติและศักดิ์ศรีของสภาแห่งนี้ ให้คนอื่นเขาตราหน้าหรือประมาณนะครับ ขอร้องการโพสต์
ถ้าไม่จำเป็นจริงๆ ท่านอย่าเอาหน้าที่หรือบทบาทหน้าที่ของสภาแห่งนี้ลงไปโพสต์ ถ้าจะโพสต์
เรื่องส่วนตัว เรื่องงานต้องเป็นเรื่องนะครับ  ฝากท่านประธานไว้ตรงนี้เกียรติศักดิ์และคำพูด
เป็นสิ่งที่สำคัญนะครับ ไม่ว่าจะเป็นใคร คำพูดที่ลั่นวาจามาแล้ว ถือว่าเป็นผู้ใหญ่ทั้งหมด คำพูด
เป็นนาย ไม่ว่าจะเป็นอย่างใดก็ตามผมฝากไว้แค่นี้ครับ ท่านประธานครับ


	นายสานนท์  หีดเสน
ประธานสภาฯ
	ขอบคุณท่านสมาชิก  หมู่ที่ 1 นะครับ จริงๆผมก็จะพูดเหมือนกับเรื่อง Facebook เรื่อง line นะครับ ถ้าจะลงอะไรก็ดูให้ดีก่อนนะครับสำหรับเรื่องเจ้าหน้าที่ ผมขอฝากท่านนายกนะครับ ครับไม่ทราบว่า สมาชิกท่าใดจะซักถามอะไรอีกบ้าง  เชิญครับ เมื่อไม่มีสำหรับวันนี้ผมขอขอบคุณทุกท่านในการเข้าร่วมประชุม  สำหรับวันนี้  ผมขอปิดการประชุมครับ  ขอบคุณครับ


ปิดการประชุม   17.30  น.
              (นางสุชาดา  ทองคงแก้ว)


    (นายสานนท์  หีดเสน)

เลขานุการสภาองค์การบริหารส่วนตำบลกะหรอ     ประธานสภาองค์การบริหารส่วนตำบลกะหรอ
                     ผู้จดรายงานการประชุม


  ผู้รับรองรายงานการประชุม

                     (นายสมพงค์  สามารถ ) 


(นางวรรณพร  ทองมี)      


           คณะกรรมการตรวจ         

  คณะกรรมการตรวจ


 รายงานการประชุม


  รายงานการประชุม

